BSH

**BSH**, siglas de ***BSH Hausgeräte GmbH***, ye una *[[joint venture]]* entre Robert Bosch GmbH Stuttgart y Siemens AG Múnich. Ye líder d'o mercato d'electrodomesticos en Europa Occidental. As marcas prencipals baixo as que comercializa os suyos productos son Bosch y Siemens. Atras marcas d'o grupo son Gaggenau, Neff, Thermador, Constructa, Viva, Junker, y Ufesa (marcas especials) y Balay, Lynx, Pitsos, Profilo, Continental y Coldex (marcas rechionals).

A empresa, establita en 1967, tien 40.000 treballadors y unas vendas de 8.400 millons d'euros (2010).

## Historia
BSH Hausgeräte GmbH (d'antis mas *Bosch-Siemens Hausgeräte GmbH - BSHG*) naixió en 1967 como una *joint-venture* entre as empresas alemanas Robert Bosch GmbH y Siemens AG. Por ixas envueltas BSH teneba fabricas en Berlín, Giengen y Traunreut. En 1976 BSH mercó a empresa griega PitsosPitsos A.E., con seu en Atenas (hue *BSH Ikiakes Syskeveses A.B.E.*), pasando a tener dos nuevas fabricas, una en Atenas y un atra nueva en Dillingen.

En l'anyo 1982 BSH mercó a empresa Neff y establió Neff GmbH en Múnich. Se creyó una nueva fabrica en a localidat alemana de Bretten. En l'anyo 1988/89 BSH merca a empresa aragonesa Balay, S.A., con seu en Zaragoza y a navarra Safel, S.A., con seu en Pamplona, enamplando asinas o numero de fabricas con nuevas factorías en Estella, Pamplona, Santander y Zaragoza.

BSH dentró en o negocio d'os chicoz electrodomesticos en l'anyo 1993, cuan mercó a empresa *MGA Mali Gospodinski Aparati d.o.o.*, con seu en Nazarje, Eslovenia. En l'anyo 1994 a empresa enampla as suyas operacions enta China, creyando *BSW Household Appliances Co., Ltd.*, como una *joint-venture* con o grupo *Wuxi Little Swan* y prencipiando a fabricar lavaderas en a ciudat de Wuxi. Amás, en Alemanya mercó a empresa Gaggenau Hausgeräte GmbH. En Brasil BSH mercó ixe mesmo anyo a empresa brasilera de electrodomesticos *Continental 2001 S/A* con seu en São Paulo, y hue *BSH Continental Eletrodomésticos Ltda*. Con istas adquisicions consiguió fabricas en Ciudat de Mexico, Recife, São Paulo y Wuxi.

En 1995 BSH mercó a mayor parti d'a empresa turca *PEG Profilo Elektrikli Gereçler Sanayii A.Ş.* en Istanbul. Asinas prencipió tamién a suya producción en Turquía en a fabrica de Çerkezköy. Tanimientres en Alemanya s'establió una nueva factoría en a localidat de Nauen.

En 1996 s'establió en China *BSY Cooling Appliances Co., Ltd*, actualment *BSH Home Appliances Co., Ltd.* En a ciudat chinesa de Chuzhou se prencipioron a fabricar y distribuir refricheradors. D'atra man, ixe mesmo anyo s'adquirió en Perú a mayor parti d'a empresa de electrodomesticos *Coldex, S.A.* D'ista traza s'enamplo a lista de fabricas con as nuevas eb Chuzhou (China) y Lima (Perú), amás d'un atra nueva en Bad Neustadt (Alemanya).

En 1997 BSH d'expandió mas que mas enta os Estaus Unius. Se creyó *BSH Home Appliances Ltd.* en New Bern, establindo-se tamién en ista localidat una fabrica. A l'anyo siguient, en 1998 se mercó a marca americana Thermador que teneba a suya seu en Huntington Beach. En Regensburg y Michalovce se merca *EDS Electronics, Drives and Systems* y en Espanya se fa o mesmo con a empresa de chicoz electrodomesticos Ufesa. En ixas envueltas se construyirán tamién nuevas fabricas en Polonia (Łódź), Rusia (Tschernogolowka), Eslovaquia (Michalovce), Espanya (Vitoria, Echarri-Aranaz) y Estaus Unius (La Follette, Vernon).

En 2001 naixe en Kabinburi, Tailandia *BHST Washing Appliances Ltd.* como *joint-venture* con o grupo Hitachi. En 2002 s'ubre una nueva fabrica en Tailandia. Amás se creya una nueva planta ta fabricar lavaderas en New Bern (Estaus Unius) y un atra ta producir lavadors en Łódź (Polonia).

En 2003 prencipia a producción de fornos en Estaus Unius, asinas como a fabricación de lavaderas y ixugaderas. Tamién por ixas envueltas s'inaugura una nueva seu corporativa en München-Neuperlach. Un anyo dimpués, en 2004 prencipia a producción d'aparatos d'aire acondicionato en a fabrica d'Estella, en Navarra. Ixe mesmo anyo se mete a primera piedra ta construyir una nueva fabrica d'ixugaderas en Łódź, Polonia.

En 2005 BSH prencipia un prochecto ta construyir en Strelna amán de Sant Petersburgo (Rusia) una nueva fabrica de frigorificos y concheladors. Por ixas envueltas prencipia a construyir-se una nueva fabrica en Nanjing (China) y s'ubre a fabrica d'ixugaderas de Łódź (Polonia). En 2006 prencipia en Çerkezköy (Turquía) a producción de lavadors. En l'anyo 2007 s'ubre a fabrica de frigorificos y concheladors en Rusia y se mete a primera piedra ta una nueva fabrica de lavaderas en Sant Petersburgo.

En l'anyo 2011 s'ubrió o nuevo centro de tecnolochías (*Technopark*) en Berlin. Iste centro de tecnolochías se troba situato en o barrio de Berlín-Gartenfeld.

## Fabricas y seus
BSH tien seus en mas de 40 países y 41 fabricas distribuitas en Alemanya, Grecia, Espanya, Eslovenia, Francia, China, Turquía, Estaus Unius, Perú, Polonia, Rusia, Eslovaquia y Tailandia.
 
### Seus
Bi ha 45 seus de BSH en tot o mundo. A seu central d'a empresa se troba en Múnich, Alemanya.

### Fabricas
As 41 fabricas se dividen en 6 categorías: cocción, a on se fabrican fornos y encimeras; lavadors; lavato, a on se fabrican lavaderas y ixugaderas; refricheración, a on se fabrican frigorificos y concheladors; chicoz electrodomesticos y fabricas de motors y bombas ta os diferents aparatos.

#### Cocción

#### Lavadors

#### Lavato

#### Refricheración

#### Motors y bombas

#### Chicoz electrodomesticos

## Se veiga tamién
*BSH Electrodomésticos España

## Vinclos externos
* Pachina oficial en Espanya
* Servicio tecnico Bosch